gl gl gl es en gl gl ast es pt es gl gl gl gl en ast gl gl es en gl en it fr gl gl gl gl it es pt en en en gl en gl gl gl gl gl gl en ast gl gl gl gl gl gl es pt en en en gl pt en gl gl gl gl gl pt gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
"Ánxel Casal fixo todo o posíbel para que se aprobase o Estatuto" - Nós Televisión
O historiador Uxío-Breogán Diéguez debulla para Nós Televisión a figura do emblemático alcalde compostelán, asasinado polas tropas franquistas o 20 de agosto de 1936
Cando chegou á alcaldía en febreiro de 1936, Ánxel Casal xa era unha figura coñecida e moi querida en Santiago de Compostela. En 1927 fóra quen de abrir, no número 15 da rúa do Vilar —onde hoxe se atopa o Café Airas Nunes—, a imprenta da editorial Nós. Tratouse do seu segundo proxecto como editor, logo de fundar na Coruña, xunto con Leandro Carré Alvarellos, a editorial LAR algúns anos atrás.
Unha vez no Pazo de Raxoi, Casal non limitou o seu labor ao eido municipal, senón que se converteu nun dos persoeiros que máis pulo deu ao Estatuto de Autonomía de Galicia. Participou de xeito moi activo na campaña a prol do Si no plebiscito que permitiría, previo paso polas Cortes —algo que non chegaría acontecer por mor do golpe de Estado fascista—, a súa aprobación.
Importante labor na ORGA e o Partido Galeguista
“Ánxel Casal destacou coma editor, divulgador da cultura galega e político republicano”, expón o historiador Uxío-Breogán Diéguez, lembrando que se tratou tamén dunha das figuras máis salientábeis primeiro na ORGA —Organización Republicana Gallega Autónoma— e máis tarde no Partido Galeguista, conformando a facción “máis á esquerda” do grupo. Aos poucos días de comezar a guerra, o emblemático alcalde da capital galega foi detido e asasinado polas tropas franquistas nunha foxa de Cacheiras, en Teo.
O BNG rende homenaxe a Ánxel Casal
Diéguez, director tamén da revista Murguía, bota en falta unha maior difusión dos idearios e as figuras en si de intelectuais represaliados polo franquismo coma o propio Casal ou Alexandre Bóveda, “sobre todo nas escolas”. Para o historiador, é imprescindíbel seguir avanzando na memoria histórica e “ter coñecemento destas persoas”, así como do seu labor a prol do país.
Artigo anteriorA programación cultural tamén é para o rural
Seguinte artigoSeis anos sen Avelino Pousa Antelo
ARTIGOS RELACIONADOSMÁIS DO AUTOR
Homenaxe en Moneixas a toda a música galega represaliada
‘Sar, barrio anarquista’. O exemplo de Marcial Villamor, sindicalista e antifascista galego
A mostra da ARMH ‘Fosas do esquecemento’ chega ao Fórum Metropolitano
Cantas expropiacións custou o Polígono de Sabón? A voz das labregas rexorde en ’12 leiras’
“O desleixo co noso patrimonio favorece a perda da autoestima como pobo galego”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.